Publication: Magyar Közlöny
Issue: MK-2000-53 (Year: 2000, Number: 53)
Era: 1990-2004
Section: nem szabályozott kérdésekben a környezet védelmének általános szabályairól szóló 1995. évi LIII. törvény (a továbbiakban: Kt.) rendelkezéseit kell alkalmazni.
Paragraph Index: 676

(2) Az országos, a területi és a helyi hulladékgazdálkodási tervek megvalósíthatóságának biztosítása érdekében egyes, a hulladékgazdálkodási feladatokat jelentősen befolyásoló gazdálkodó szervezetek kötelesek egyedi hulladékgazdálkodási tervet készíteni, azt a települési önkormányzattal egyeztetni, és jóváhagyásra a környezetvédelmi felügyelőségnek megküldeni. A tervkészítésre kötelezett gazdálkodó szervezetek körét — a képződő vagy kezelt hulladékok mennyisége, minősége és az esetleges különleges kezelési kötelezettségek figyelembevételével — külön jogszabály állapítja meg. Az országos, a területi és a helyi tervek előkészítésébe e szervezetek vagy érdekképviseleti szerveik bevonása kötelező.

Source: https://magyarkozlony.hu/hivatalos-lapok/ead3c45c4a4efe9fd2200ab09a984efa8c5170d1/dokumentumok/a9dbb239b7642e772ae5ea510b668c639f499288/letoltes